ባለፉት 6 ወራት በመልካም አስተዳደር ዘርፎች አበረታች ውጤቶች ታይተዋል-አቶ ሙክታር ከድር
 ባለፉት 6 ወራት በመልካም አስተዳደር ዘርፎች አበረታች ውጤቶች መመዝገባቸውን በምክትል ጠቅላይ ሚኒስትር ማዕረግ የመልካም አስተዳደር ሪፎርም ክላስተር አስተባባሪና የሲቪል ሰርቪስ ሚኒስትሩ ገለጹ። የህዝብ ተወካዮች ምክር ቤት አቶ ቶሎሳ ሻጊ የማዕድን ሚኒስትር አድርጎ ሾሟል።ሚኒስትሩ አቶ ሙክታር ከድር ዛሬ ከምክር ቤቱ አባላት ለቀረቡላቸው ጥያቄዎች በሰጡት ምላሽ የመልካም አስተዳደር ችግር ምክንያት የሆነውን ኪራይ ሰብሳቢነትን ከምንጩ ለማድረቅ ጠንካራ ሥራዎች እየተሰሩ መሆኑን ገልጸዋል። በመንግሥት ተቋማትም የቅሬታ ሰሚ ኮሚቴዎችን በማቋቋም ለህብረተሰቡ የሚሰጡ አገልግሎቶች እንዲሻሻሉ በመደረግ ላይ ነው። አቶ ሙክታር እንዳሉት በመልካም አስተዳደር ሥራዎች የተሻለ አፈጻጻም ያላቸው ክልሎችን መልካም ተመክሮ በመቀመር ሌሎች ክልሎች እንዲማሩባቸው እየተደረገ ነው። የመንግሥት ሠራተኞች ያለባቸውን የትራንስፖርት ችግር ለመፍታት በ1 ነጥብ 5 ቢሊዮን ብር 460 አውቶቡሶች  ለመግዛት ዝግጅት እየተደረገ ስለመሆኑም አብራርተዋል የምክር ቤቱ አባላት በበኩላቸው በሰጡት አስተያዬት በግማሽ ዓመቱ በመልካም አስተዳደር ረገድ ተስፋ ሰጪ ውጤቶች መታየታቸውን አመልክተው፣ በቀጣይ ሌሎች አስተዳደራዊ ችግሮችን ለመፍታት ርብርብ መደረግ እንዳለበት አሳስበዋል። ለበርካታ አመታት በማእድን ሚኒስቴር ውስጥ በተለያዩ የኃላፊነት ደረጃዎች ሲያገለግሉ የቆዩትን አቶ ቶሎሳ ሻጊ የማዕድን ሚኒስትር እንዲሆኑ ሹመታቸውን በሙሉ ድምፅ አጽድቋል። አዲሱ ተሿሚ በህዝብና በመንግስት የተጣለባቸውን ከባድ ሃላፊነት በአግባቡ ለመወጣትም በምክር ቤቱ ፊት ቃለ መሃላ መፈፀማቸውን የኢትዮጵያ ዜና አገልግሎት ዘግቧል።